Ingvar Ambjørnsen

Ingvar Even Ambjørnsen-Haefs (1956–2025) var en norsk forfatter. Han huskes blant annet for romanen Hvite niggere, samt bøkene om Pelle og Proffen, og Elling. Flere av hans bøker har blitt filmatisert.

Ambjørnsen bodde i Hamburg i store deler av sitt voksne liv. Han flyttet tilbake til Norge i 2025, etter å ha vært sterkt svekket av sykdom i noen år. Hans siste bok er en novellesamling som ble utgitt posthumt i juli 2025. 

 Bakgrunn og familie 
Ambjørnsen ble født 20. mai 1956 i Tønsberg og vokste opp i Larvik sentrum. Han droppet ut av gymnaset etter én måned og fullførte i stedet ett års typografiutdannelse på Larvik yrkesskole.

Ambjørnsen flyttet til Hamburg i Tyskland i 1984 og bodde der til han flyttet tilbake til Norge tidlig i 2025. Mange av de kjente bøkene skrev han i Hamburg. I 2009 fikk han påvist lungesykdommen KOLS. Ambørnsen døde 19. juli 2025.

Han var gift med den tyske oversetteren Gabriele Haefs, som har gitt hans og andre norske forfatteres bøker tysk språkdrakt. For denne innsatsen mottok hun Willy Brandt-prisen.

Ambjørnsen var fetter av dramatikeren og forfatteren Bernt Kristian Børresen.

 Forfatterskap 
Ingvar Ambjørnsen debuterte med diktsamlingen Pepsikyss i 1976. Romanen Den siste revejakta (1983) omhandlet narkotikamiljøet i Oslo. Den ble filmatisert i 2008. I 1986 kom romanen Hvite niggere, som følger oppveksten til frikeren Erling Haefs. Blant Ambjørnsens mest kjente bøker er ungdomsbokserien om Pelle og Proffen, som har dannet grunnlag for flere filmer, og romanene om Elling, som også har blitt filmatisert. Den første filmen om Elling ble Oscar-nominert.

Som barnebokforfatter har Ambjørnsen utgitt fire bøker om hunden og katten Samson og Roberto.

En rekke av bøkene hans har blitt oversatt til flere språk.

Ambjørnsen er den eneste norske forfatter som har mottatt både Språklig samlings litteraturpris og Riksmålsforbundets litteraturpris. Han var dessuten bokanmelder og ukentlig spaltist i VG fra 1991 til 2014, da han gikk over til Dagbladet, men returnerte til VG i 2019.Ingvar Ambjørnsen i strupen på VGIngvar Ambjørnsen tilbake som VG-anmelder

Ambjørnsen var festspilldikter ved Festspillene i Bergen i 2006, som sammenfalt med at han fylte 50 år.

Tidlig i 2025 uttalte han i et intervju at han fremdeles fikk nye ideer hele tiden, til både romaner, noveller og dikt, men at det ikke lenger var fysisk mulig for ham å skrive. I stedet jobbet han med fortellingene sine inne i sitt eget hode.

Hans siste utgivelse var novellesamlingen Sorgen i St. Peter Ording, som han fullførte i 2025. Den ble utgitt knapt to uker etter hans død. VGs anmelder ga terningkast 6 og kalte det «syv novelleperler av edel karakter». NRKs anmelder ga terningkast 4. Aftenpostens anmelder kalte novellesamlingen nydelig og «sorte perler på en snor».

 Bibliografi 
 Skjønnlitteratur 
 Frittstående romaner 
 1976: Pepsikyss
 1981: 23-salen
 1982: Sarons ham
 1983: Den siste revejakta
 1984: Galgenfrist
 1985: Stalins øyne
 1986: Hvite niggere
 1987: Heksenes kors
 1989: San Sebastian Blues
 1990: Den mekaniske kvinnen
 1992: Det gyldne vakuum
 2001: Dukken i taket
 2004: Innocentia Park
 2007: En lang natt på jorden
 2009: Opp Oridongo
 2012: Natten drømmer om dagen
 2014: Ut av ilden

 Noveller og fortellinger 
 1988: Jesus står i porten (fortellinger)
 1994: Sorte mor (noveller)
 1997: Natt til mørk morgen (noveller)
 1998: Den Røde Kjolen (novelle)
 2000: Dronningen sover (fortelling)
 2003: Delvis til stede (noveller)
 2006: Djevelens fødselsdag (noveller)
 2025: Sorgen i St. Peter Ording (noveller)

 Romaner i serien om Elling 
 1993: Utsikt til paradiset
 1995: Fugledansen
 1996: Brødre i blodet
 1999: Elsk meg i morgen
 2019: Ekko av en venn
 2020: Ingen kan hjelpe meg
 2020: Yoko Ono er en sjarlatan

 Romaner i ungdomsbokserien Pelle og Proffen 
 1987: Kjempene faller
 1988: Døden på Oslo S – filmatisert som Døden på Oslo S (1990)
 1989: Giftige løgner – filmatisert som Giftige løgner (1992)
 1990: Sannhet til salgs
 1991: De blå ulvene – filmatisert som De blå ulvene (1993)
 1992: Flammer i snø
 1993: Etter orkanen
 1994: Hevnen fra himmelen
 1994: Storbyens stemme
 1995: Mordet på Aker Brygge – Pelle og Proffen som album

 Romaner i barnebokserien Samson og Roberto 
 1998: Arven etter Rin-Tin-Tei
 1999: Krakilske kamerater
 2000: Pater Pietros hemmelighet
 2013: Kaptein Nero

 Romaner i ungdomsbokserien Fillip Mobergs eventyr 
 2005: Drapene i Barkvik
 2006: De levende og de døde (nettroman, podcast-roman)

 Hørespill 
 2009: Bergtatt – regi: Erik PoppeØstlands-Posten 10. juni 2009

 Sakprosa 
 Dokumentar 
 1988: Bellona – gudinna som ble vaktbikkje

 Selvbiografi 
 2014: Farvel til romanen. 24 timer i grenseland

 Artikkelsamlinger 
 1998: Husk hjelm!
 2000: Tre døgn etter dommedag
 2003: Høyt oppe, langt nede
 2013: Svart på hvitt : ytringer 1995 til 2012

 Filmatiseringer 
Det er spilt inn tre filmer basert på bøkene om Pelle og Proffen:
 1990: Døden på Oslo S
 1992: Giftige løgner
 1993: De blå ulvene

Det er spilt inn tre filmer basert på bøkene om Elling:
 2001: Elling
 2003: Mors Elling
 2005: Elsk meg i morgen

Andre filmatiseringer:
 1998: Måken (basert på novellen Måken)
 2001: Øyenstikker (basert på tittelnovellen i Natt til mørk morgen)
 2008: Den siste revejakta
 2015: Hevn (basert på romanen Dukken i taket)

 Diskografi 
 Album 
 2001: Ambjørnsen & Bo – med Anne Braathen, Rolf Pifnitzka og Stephan Kersting

 Tekstforfatter på følgende utgivelser 
 1993: Jahn Teigen: Rondo
 1994: Jahn Teigen: Jahn Teigens beste (Litt av historien)
 1995: Jahn Teigen: Hele historien 1967–1994
 1996: Subgud: Hverdagslige detonasjoner
 2001: Filmmusikk: Presse CD: Elling
 2004: Jahn Teigen: Fra null til gull
 2005: Jahn Teigen: Gull
 2009: Jahn Teigen: 40 største hits

 Priser 
 1987 – Språklig samlings litteraturpris 
 1988 – Cappelenprisen 
 1988 – Hamburg bys stipend 
 1988 – Lübeck bys stipend 
 1990 – Rivertonprisen, for Den mekaniske kvinnen
 1991 – Den Norske Bokhandlerforening, pris for 1980-tallets beste barne- og ungdomsbok, for Døden på Oslo S
 1991 – Ungdommens bokpris i Hå kommune
 1995 – Brageprisen, for Fugledansen 
 1996 – Bokhandlerprisen, for Brødre i blodet 
 1999 – Vestfolds Litteraturpris, for Elsk meg i morgen 
 1999 – Riksmålsforbundets litteraturpris, for Elsk meg i morgen 
 2000 – Oslo bys kulturpris 
 2001 – Jonasprisen, for Elling-bøkene
 2001 – Tabuprisen
 2001 – Telenors kulturpris Grenseløs kommunikasjon
 2004 – Anders Jahres kulturpris
 2005 – Booth-prisen
 2009 – Det Norske Akademis Pris
 2009 – utnevnt til æresborger av Larvik
 2012 – Willy Brandt-prisen
 2017 – Vestfold fylkeskommunes Kunstnerpris
 2023 – Aschehougprisen

 Litteratur 
 I 2016 ble det utgitt en samtalebok om samtaler mellom Ambjørnsen og Kristopher Schau i forbindelse med Ambjørnsens forestående 60-årsdag: Oslo-Lillehammer-Hamburg. En samtale med Ingvar Ambjørnsen.
 I 2016 kom også Morten Auklends bok Navnløs erfaring – lesninger i Ingvar Ambjørnsens novellekunst 1994–2003 ut på Cappelen Damm.
 I 2023 ble Alf van der Hagens samtalebok Ønsk meg heller god tur - samtaler med Ingvar Ambjørnsen utgitt på Forlaget Oktober.

 Referanser 

 Eksterne lenker 


  Offisielt nettsted 
  Fillip Moberg-nettsted 
  Ingvar Ambjørnsen hos Cappelen Damm, 
  NRK: Lydfiler med Ingvar Ambjørnsen
  Ingvar Ambjørnsen hos NRK Forfatter
  Ingvar Ambjørnsen i Forfatterkatalogen hos Norsk Forfattersentrum





Kategori:Norske romanforfattere
Kategori:Norske barnebokforfattere
Kategori:Vinnere av Cappelenprisen
Kategori:Vinnere av Rivertonprisen
Kategori:Vinnere av Brageprisen
Kategori:Vinnere av Bokhandlerprisen
Kategori:Personer fra Larvik kommune
Kategori:Mottakere av Willy Brandt-prisen
Kategori:Anders Jahres Kulturpris
Kategori:Norske novellister